Plikiai

Plikiai – miestelis Klaipėdos rajono savivaldybėje, į šiaurės vakarus nuo Gargždų, prie kelio . Seniūnaitijos centras. Stovi katalikų Plikių Šv. Šeimos – Jėzaus, Marijos ir Juozapo bažnyčia (pastatyta 1932 m.) ir Plikių evangelikų liuteronų bažnyčia (pastatyta 1896 m.), dešimtmetė Plikių Ievos Labutytės pagrindinė mokykla, biblioteka, ambulatorija, kultūros namai, kelios parduotuvės. Didžiausia įmonė – UAB „Sakuona“.

Pro miestelį prateka Eketė, per kurią užtvenktas tvenkinys.


 Etimologija 

Vietovardis kildinamas iš asmenvardžių Plìkis, Plikỹs (< pravardinės kilmės, iš plìkas, plìkis). Kita vertus, gali būti sulietuvinta apylinkėse dažna pavardė Pleikis, Pleikys (tuo tarpu Plikis, Plikys Klaipėdos krašte nepaplitusi), arba pavadinimas kilęs tiesiai nuo žodžio pli̇̀kas „neturtingas, nederlingas“ todėl, kad ten buvusios smėlėtos ir nederlingos žemės.

 Istorija 

Šalia kaimo rastas kapinynas, vadintas Heidenschanze, iš kur keletas radinių, datuojamų IX–XIII a. Plikiai minimi 1670 m. žemėlapyje.

XVIII a. pro kaimą ėjo vieškelis, jungęs Plikius su Kretingale. XIX a. Plikiai – kaimas Klaipėdos apskrityje. XIX a. viduryje kaimas oficialiai dar buvo vadinamas Prussen Michel. 1896 m. pastatyta liuteronų bažnyčia. XX a. pradžioje nutiestas Klemiškės–Plikių siaurasis geležinkelis, susisiekiantis su Klaipėda, čia pastatyta galinė Plikių geležinkelio stotis. XX a. pradžioje veikė lietuviškos draugijos: ūkininkų ir kultūrinė draugija „Beržas“. 1930 m. pastatyta medinė katalikų bažnyčia. Tarpukariu čia veikė 2 vėjo malūnai, užeigos, vilnų karšykla, pieninė. Kaimas turėjo žandarą.

|}

 Gyventojai 

 Sportas 
 Futbolas 
 FK Sakuona Plikiai
 FK Klarksonas-Plikiai

 Galerija 

 Šaltiniai 

 Nuorodos 

 Plikių liuteronų parapija